CELEX: 62009TN0291
Language: et
Date: 2009-07-27 00:00:00
Title: Kohtuasi T-291/09: 27. juulil 2009 esitatud hagi — Carrols versus Siseturu Ühtlustamise Amet — Gambettola (Pollo Tropical CHICKEN ON THE GRILL)

12.9.2009   
            
            
               ET
            
            
               Euroopa Liidu Teataja
            
            
               C 220/42
            
         27. juulil 2009 esitatud hagi — Carrols versus Siseturu Ühtlustamise Amet — Gambettola (Pollo Tropical CHICKEN ON THE GRILL)
   (Kohtuasi T-291/09)
   2009/C 220/87
   Hagiavaldus esitati hispaania keeles
   
      Pooled
   
   
      Hageja: Carrols Corp. (New York, Ühendriigid) (esindaja: advokaat I. Temiño Ceniceros)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Giulio Gambettola (Los Realejos, Hispaania)
   
      Hageja nõuded
   
   
               —
            
            
               tunnistada käesolev hagi ja selle lisad vastuvõetavaks;
            
         
               —
            
            
               tühistada apellatsioonikoja asjaomane otsus niivõrd, kuivõrd selles viidatakse nõukogu 26. veebruari 2009. aasta määruse nr 207/2009 artikli 52 punktis b osutatud tühistamispõhjustele;
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: kujutismärk, mis sisaldab sõnalist osa „Pollo Tropical CHICKEN ON THE GRILL” (registreerimistaotlus nr 002938801) kaupadele ja teenustele klassides 25, 41 ja 43.
   
      Ühenduse kaubamärgi omanik: Giulio Gambettola
   
      Ühenduse kaubamärgi kehtetuks tunnistamist taotlev pool: Carrols Corp.
   
      Kehtetuks tunnistamise taotleja õiguste aluseks olev kaubamärk: siseriiklik kujutismärk (nr 2 201 552), mis sisaldab sõnalist osa „Pollo tropical CHICKEN ON THE GRILL” ja siseriiklik sõnamärk „POLLO TROPICAL” (nr 2 201 543) teenustele, mis kuuluvad klassi 41 („restoraniteenused”)
   
      Tühistamisosakonna otsus: jätta tühistamistaotlus rahuldamata
   
      Apellatsioonikoja otsus: jätta kaebus rahuldamata
   
      Väited: nõukogu 26. veebruari 2009. aasta määruse (EÜ) nr 207/2009 artikli 52 lõike 1 punkti b ja artikli 53 lõike 1 punkti a väär tõlgendamine